《和吴肱良中秋无月之作》
清代·冉觐祖

高人相并玉壶清，造物无端妒月明。藜杖有神吹夜火，霓裳何处度新声。

萧森雨气凌窗入，缭绕云烟掠树行。纵饮雄谈真胜事，庾楼得似此时情。

作者简介：（1637—1718）河南中牟人，字永光，号蟫庵。曾赴乡试不与试，倾囊购书而归，潜心攻读。康熙二年乡试第一。康熙三十年成进士，授检讨。曾主嵩阳书院，学兼采汉宋。有《四书五经详说》、《阳明疑案》、《正蒙补训》等。